Akmal Ergashev. Akmal Anvarovich Ergashev ( 1982-yil 16-dekabr) — o‘zbek taekvondochisi, jahon chempionati kumush sovrindori, 2008 va 2012-yilgi Olimpiya o‘yinlari ishtirokchisi. Sport faoliyati. 2008-yilda Olimpiada o‘yinlarida 80 kilogrammdan ortiq vazn toifasida u birinchi bahsda ispaniyalik Xon Garsiya ustidan g‘alaba qozonadi va chorak finalda janubiy koreyalik Chxa Don Minga imkoniyatni boy berib qo‘yadi. Bronza uchun tasalli bahslarda u kosta-rikolik Kristofer Moytlandni mag‘lub etadi va nigeriyalik Chika Chukvumeriga yutqazib berdi. 2011-yili Kyonjuda o‘tkazilgan taekvondo bo‘yicha jahon chempionatida 87 kilogrammdan yuqori vazn toifasida finalda janubiy koreyalik Cho Chxol Xoga yengilib, kumush medalni qo‘lga kiritgan edi. 2012-yilda Olimpiada o‘yinlarida 80 kilogrammdan ortiq vazn toifasida u birinchi raundda malilik Daba Modibo Keytaga imkoniyatni boy beradi.